recursal/SuperWikiNEXT-32B huggingface dataset:
**ஓடத்தில் பள்ளி** (ஓடத்தில் பள்ளிவாசல்) (*Odathil Palli*) என்பது தென்னிந்திய மாநிலமான கேரளதில் உள்ள தலச்சேரி நகரத்தில் உள்ள 200 ஆண்டுகள் பழமையான பள்ளிவாசல் ஆகும். இந்த பள்ளிவாசல் 1806 ஆம் ஆண்டு கட்டப்பட்டது.

வரலாறு
------

200 ஆண்டுகள் பழமையான இந்த ஒடத்தில் பள்ளி மற்றும் பூங்கா தலசேரியின் இதயப் பகுதியில் உள்ளது. ஓடதில் பள்ளி அமைந்த இடம் டச்சுக்காரர்களின் கரும்பு தோட்டமாக இருந்தது. இது பின்னர் பிரித்தானியருக்கு சொந்தமான கிழக்கிந்திய கம்பெனியின் கைகளுக்கு மாறியது. 

முஸ்லீம் கேரளரான மூசாககா கிழக்கிந்திய கம்பெனியின் ஒப்பந்தக்காரராக இருந்தார். தலசேரியின் கீய் குடும்பத்தைச் சேர்ந்தவர் மூசாக்கா. அக்காலத்தின் முக்கிய வர்த்தகர்களில் ஒருவராக இருந்தனர். 

மூசாககா மிகவும் நேர்மையானவர், நம்பகமானவர் என்று கருதப்பட்டார். எனவே, அவரது விசுவாசத்திற்கு வெகுமதி அளிக்க நிறுவனம் விரும்பியது. அவரது வேண்டுகோளின்படி, அவருக்கு டச்சு கரும்புத் தோட்டம் அன்பளிப்பாக வழங்கப்பட்டது. மூசாககா இந்த நிலத்தை இலவசமாக பெற விரும்பாததால், ஒரு சிறிய தொகை கொடுத்து விலைக்கு வாங்கினார்.

சொற்பிறப்பியல்
--------------

முன்பு டச்சுகார்ர்களுக்கு சொந்தமாகவும், பின்னர் ஆங்கிலேயருக்கு சொந்தமாகவும் தலசேரியில் இருந்த 'கரிம்பின்-ஓடம்' ( கரும்புத் தோட்டம்) பகுதியில் ஒரு அழகான பள்ளிவாசலைக் கட்டினார். ஓடம் என்றால் மலையாளத்தில் 'தோட்டம்' என்று பொருள். ஓடத்தில் கட்டப்பட்டதால், இந்த பள்ளிவாசல் ஓடதில் பள்ளி என்று அழைக்கப்பட்டது. அதாவது 'ஓடத்தில் பள்ளிவாசல்'. இது அச்சு அசல் கேரள பாணியில் கட்டபட்ட இந்த பள்ளிவாசல். இதன் மேற்கூரை செப்புத் தகடால் வேயப்பட்டது. குவிமாடம் தங்கத்தால் செய்யபட்டிருந்தது. மேலும் பிராமணிய பாரம்பரியத்தில் கட்டபட்டதைப் போன்ற அழகிய அம்சங்களைக் கொண்டுள்ளது. ஆகவே பிற பள்ளிவாசல்களுக்கே உரிய முட்டை வடிவ குவிமாடம், தூபி போன்றவை இங்கு கிடையாது. அந்த நாட்களில் நிலவிய சமய நல்லிணக்கத்தையும், கேரள ஆட்சியாளர்கள் பின்பற்றிய சகிப்புத்தன்மைக் கொள்கைக்கு இது ஒரு எடுத்துக்காட்டாக உள்ளது. இதில் அனைத்து முஸ்லிம்களும் பிரார்த்தனை செய்யலாம். கபரிஸ்தானில் (மசூதியை ஒட்டியுள்ள கல்லறை) கீஸ் குடும்பத்துக்கு உரியவர்களின் சடலங்கள் மட்டுமே அடக்கம் செய்யப்படுகின்றன.

சிறப்பம்சங்கள்
--------------

ஓடத்தில் பள்ளியானது சுற்றுலாப் பயணிகள் பார்க்க வேண்டிய இடம் என்றாலும், உள்ளே முசுலீம்களைத் தவிர மற்றவர்களுக்கு அனுமதி இல்லை என்பதால் வெளியில் இருந்து பார்க்கலாம். ஓடத்தில் பள்ளியின் சிறப்பம்சங்கள் என்னவென்றால், இது தனிச்சிறப்பான கேரளக் கட்டிடக்கலையால் கட்டபட்டுள்ளது. மேலும் இது தலிச்சேரியின் இதயப்பகுதியில் உள்ளது. கூரையின் சிகரம் தங்கத்தால் ஆனது. சுவர்கள் மரத்தால் வேயப்பட்டது. இந்த பள்ளிவாசல் இன்றும் வழிபாடு பயன்பாட்டில் உள்ளது. பள்ளிவாசலுக்கு முக்கியமாக மூன்று பாதைகள் உள்ளன. முதலாவது தலசேரி பழைய பேருந்து நிலையத்துக்கு அருகிலுள்ள முதன்மை வாயில் வழியாக. அடுத்தது லோகன்ஸ் சாலை வழியாகவும், மூன்றாவது ஓ.வி. சாலையுடன் இணைக்கப்பட்ட கட்டிடத்தின் கொல்லைப்புற வழியும் ஆகும்.

மேலும் காண்க
------------

* தலச்சேரி
* தலைச்சேரிக் கோட்டை
**ஓசுமியம் அயோடைடு** (*Osmium iodide*) OsIn என்ற மூலக்கூற்று வாய்ப்பாட்டில் அமைந்த எந்த்வோர் ஓசுமியம் சேர்மத்தையும் குறிக்கும். பல ஓசுமியம் அயோடைடுகள் இருப்பதற்கான சாத்தியம் இருந்தாலும் ஓசுமியம் டெட்ரா அயோடைடு மட்டுமே எக்சு கதிர் படிகவியல் ஆய்வுகளில் சரிபார்க்கப்பட்டுள்ளது.

ஓசுமியம்(I) அயோடைடு
-------------------

ஓசுமியம்(I) அயோடைடு என்பது OsI என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஓசுமியம் டெட்ராக்சைடுடன் ஐதரோ அயோடிக் அமிலத்தைச் சேர்த்து கார்பன் டை ஆக்சைடு சூழலில் தண்ணீரில் சூடேற்றப்பட்டால் ஓசுமியம்(I) அயோடைடு உருவாகிறது. சாம்பல் நிறத்தில் படிக உருவமற்ற உலோகமாக இது காணப்படுகிறது.

ஓசுமியம்(II) அயோடைடு
--------------------

ஓசுமியம்(II) அயோடைடு என்பது OsI2 என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஓசுமியம் டெட்ராக்சைடுடன் ஐதரோ அயோடிக் அமிலத்தைச் சேர்த்து நைட்ரசன் முன்னிலையில் 250 பாகை செல்சியசு வெப்பநிலையில் வினைபுரியச் செய்தால் கருப்பு நிற திண்மமாக இது உருவாகிறது.:

OsO4 + HI → OsI2 + H2O
நீருடன் தொடர்பு கொள்ள நேரிட்டால் ஓசுமியம்(II) அயோடைடு சிதைவடைகிறது.

ஓசுமியம்(III) அயோடைடு
---------------------

ஓசுமியம்(III) அயோடைடு என்பது OsI3 என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஆறயோடோ ஓசுமிக் அமிலத்தைச் (H2OsI6) சூடாக்கி இதை தயாரிக்கலாம். கருப்பு நிறத்தில் காணப்படும் இது தண்ணீரில் கரையாது.

ஓசுமியம்(IV) அயோடைடு OsI4 என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஓசுமிக் அமிலத்துடன் (H4OsO6) ஐதரோ அயோடிக் அமிலத்தைச் சேர்த்து வினைபுரியச் செய்தால் ஓசுமியம்(IV) அயோடைடு உருவாகிறது. ஆனால் மீண்டும் தயாரிக்க முற்படுகையில் ஈரைதரோ ஆக்சோனியம் ஆறயோடோ ஓசுமேட்டு உருவானது. இதை சூடுபடுத்தினால் ஓசுமியம்(IV) அயோடைடுக்குப் பதிலாக ஓசுமியம்(I) அயோடைடு, ஓசுமியம்(II) அயோடைடு, ஓசுமியம்(III) அயோடைடுகள் மட்டுமே கிடைக்கின்றன.

மேற்கோள்கள்
-----------

1. ↑  Köhler, J. (2014). "Halides: Solid-State Chemistry". *Encyclopedia of Inorganic and Bioinorganic Chemistry*. பக். 1–22. doi:10.1002/9781119951438.eibc0078.pub2. பன்னாட்டுத் தரப்புத்தக எண்:9781119951438.
2. 1 2 3 4  Fergusson, J. E.; Robinson, B. H.; Roper, W. R. (1962). "405. Iodides of osmium and rhenium". *Journal of the Chemical Society (Resumed)*: 2113. doi:10.1039/JR9620002113.
3. 1 2  George K. Schweitzer; Lester L. Pesterfield (2009) (in en) (Ebook). *The Aqueous Chemistry of the Elements*. Oxford University Press. பக். 321. பன்னாட்டுத் தரப்புத்தக எண்:9780199742196.. பார்த்த நாள்: 11 November 2021.
4. ↑  "The Chemistry of Osmium". *the Sciences* (Scientific American). 1893. doi:10.1038/scientificamerican04291893-14453supp.

| * பா
* உ
* தொ
 ஓசுமியம் சேர்மங்கள் |
| --- |
| ஓசுமியம் (0) | 
* Os(CO)5
* Os3(CO)12

 |
| ஓசுமியம் (0,I) | 
* H2Os3(CO)10

 |
| ஓசுமியம் (I) | 
* OsB
* OsI

 |
| ஓசுமியம் (I,II) | 
* Os2B3

 |
| ஓசுமியம் (II) | 
* OsB2
* OsI2

|  |  |
| --- | --- |
| கரிம ஓசுமியம் (II) சேர்மங்கள் | 
* Os(C5H5)2

 |

 |
| சேர்மங்கள் (III) | 
* OsI3

 |
| சேர்மங்கள் (IV) | 
* OsO2
* OsBr4
* OsCl4
* *OsI4 (கருதுகோள்)*

 |
| சேர்மங்கள் (V) | 
* OsF5

 |
| சேர்மங்கள் (VI) | 
* OsF6

 |
| சேர்மங்கள் (VIII) | 
* OsO4
* OsS4

 |
யமாந்தக வஜ்ரபைரவர்
**யமாந்தகர்(यमान्तक)** வஜ்ரயான பௌத்தத்தில் வணங்கப்படும் ஒரு யிதம் ஆவார். யாமாந்தகர் மஞ்சுஸ்ரீயின் உக்கிர அவதாரமாக கருதப்படுகிறார். மேலும் இவர் தர்மபாலர்களில் ஒருவர் ஆவார். 

*யாமாந்தக* என்ற வடமொழிப்பெயரை *யம* மற்றும் *அந்த(अन्त)* என பிரிக்கலாம். 'யம' என்பது இறப்பின் கடவுளான யமனை குறிக்கும், 'அந்த(अन्त)' என்றால் முடிவு என்று பொருள். எனவே யமாந்தகர் என்றால் மரணத்தை அழிப்பவர் என்று பொருள். 

பௌத்தத்தில் மரணத்தை அழிப்பது என்பது சம்சார பந்தத்திலிருந்து விடுபட்ட அனைத்து புத்தர்களின் குணமாகும் குறிக்கும். எனவே யமாந்தகர் மகாயானத்தில் போதி நிலையை அடைவதற்கு சம்சார பந்தத்திலிருந்து விடுபட வேண்டும் என்ற கருத்தினை வலியுறுத்துகிறார். 

*யமாந்தகர்* அல்லது *ஸ்ரீ பகவான் யமாந்தகர்* என்பது வஜ்ரபைரவரின் அல்லது ஸ்ரீ வஜ்ரமகா பைரவரின் இன்னொரு பெயராகும். வஜ்ரபைரவர் மஞ்சுஸ்ரீ போதிசத்துவரின் அம்சமாக கருதப்படுபவர். மஞ்சுஸ்ரீ போதிசத்துவர்,ஸ்ரீ வஜ்ரபைரவர், ஸ்ரீ பகவான் யமாந்தகர் ஆகியோர் தர்மகாய தத்துவத்தை உணர்த்துகின்றனர். 

இறப்பு என்பதற்கு உள்ளார்ந்த உறுதியான இருப்பு இல்லாதது. எப்போது ஒருவரின் மனது இதை அறிந்து கொள்கிறது அது மரணத்தை வென்றாதாகிறது. அப்போது யமாந்தகரின் மரணத்தை மீறிய நிலைக்கு செல்லமுடியும். 

யமாந்த தந்திரத்தில் மூன்று விதமான மரணங்கள் குறிக்கப்பெறுகின்றன: வெளி மரணம், அதாவது உடலின் மரணம், உள் மரணம் அதவது மாயையினை உண்மையாக கருதுவது, ரகசிய மரணம், அதாவது மனம் மற்றும் உடலினை இரு தனித்த கூறுகளாக கருதுவது. இம்மூன்று மரண நிலைகளையும் வெல்பவர் புத்த நிலையினை அடைகிறார்.

வெளி இணைப்புகள்
---------------

* யமாந்தகர் இணையதளம்
* வஜ்ரபைரவர் இணையதளம்
* பௌத்தத்தின் உக்கிர மூர்த்திகள்

இவற்றையும் பார்க்கவும்
----------------------

* மஞ்சுஸ்ரீ
* யிதம்

| * பா
* உ
* தொ
யிதம் |
| --- |
| ஹேருகர்கள் **·** ஹேவஜ்ரர் **·** வஜ்ரயோகினி **·** வஜ்ரகீலயர் **·** ஹயக்ரீவர் **·** சக்ரசம்வரர் **·** காலச்சக்கர மூர்த்தி **·** யமாந்தகர் |
**அகிர் போரிச்சா** (*Ahir Boricha*) என்பவர்கள் இந்தியாவின் குஜராத் மாநிலத்தில் காணப்படும் அகிர் சாதியின் ஒரு பிரிவினர் ஆவர்.

தோற்றம்
-------

போரிச்சாக்கள் கச்சு போரிச்சா பகுதியிலிருந்து தங்கள் பெயரைப் பெற்றனர். இப்பகுதி இவர்களின் தாயகமாக இருந்தது. இவர்கள் வறட்சியின் காரணமாக ஜாம்நகர் மாவட்டத்திற்குக் குடிபெயர்ந்தனர். மரபுகளின்படி, போரிச்சா என்ற வார்த்தைக்கு மதிப்புள்ளவர்கள் என்று பொருள். ஜாம்நகர் மாவட்டம் ஜோடியா வட்டம், கச்சு மாவட்டம், ராஜ்கோட் மாவட்டத்தில் உள்ள மோர்வி மற்றும் ஜுனாகத் மாவட்டத்திலும் தற்போது இச்சமூகத்தினர் காணப்படுகின்றனர். இந்த குழுவினர் குசராத்தில் காணப்படும் அகிர் சமூகத்தின் நான்கு துணைக் குழுக்களில் ஒன்றாகும். இந்த சமூகம் இன்றும் குசராத்தி மற்றும் குச்சி மொழி பேசுகிறது.

போரிச்சாக்கள் இந்துக்கள் ஆவர். இவர்கள் இராமர், சிவன், பிள்ளையார், கிருட்டிணன் மற்றும் லட்சுமி போன்ற இந்து கடவுள்களையும் தெய்வங்களையும் வழிபடுகின்றனர்.

மேற்கோள்கள்
-----------

1. 1 2 3  People of India Gujarat Volume XXII Part One edited by R.B Lal, S.V Padmanabham & A Mohideen page 42 to 45 Popular Prakashan
2. 1 2  Rajendra Behari Lal; Kumar Suresh Singh; Anthropological Survey of India (2003). *Gujarat, Part 1*. Popular Prakashan. பக். 42. பன்னாட்டுத் தரப்புத்தக எண்:9788179911044. .

வெளி இணைப்புகள்
---------------

1. மெஹுல் பொரிச்சா
**அரசு நிசாமியா பொது மருத்துவமனை** (*Government Nizamia General Hospital*) **அரசு யுனானி மருத்துவமனை** எனவும் பிரபலமாக அறியப்படும் இது இந்திய மாநிலமான தெலங்காணாவின் , ஐதராபாத்தில் அமைந்துள்ளது. இது பொது, மற்றும் யுனானி மருத்துவத்திற்கான மருத்துவமனையாகும். இது நிசாம்களின் ஆட்சிக் காலத்தில் நிறுவப்பட்டது. இது வரலாற்று சிறப்புமிக்க சார்மினார் அருகே அமைந்துள்ளது.

வரலாறு
------

 யுனானி மருத்துவமனைக்கு அடிக்கல் நாட்டுதல். நிற்பவர்: ஏழாம் நிசாம் (இடது), நிதியமைச்சர் அக்பர் ஐதாரி (வலது)
நிசாமியா பொது மருத்துவமனை 1926இல் (1345 ஹிஜ்ரி வருடம்) ஐதராபாத்தின் கடைசி நிசாம் மிர் உஸ்மான் அலிகானால் கட்டப்பட்டது .

மருத்துவமனை
-----------

மருத்துவமனையில் மகளிர் மருத்துவம், அறுவைச் சிகிச்சை, பல் மருத்துவம், கண் மருத்துவம் , நோயியல் ஆகியவை அடங்கும். இது முகவாதம், செயல்பாட்டு நரம்பியல் கோளாறுகள், சிறுநீரகக் கல், நீரகவழல், பைலோனெப்ரிடிஸ், நீரிழிவு நோய், நீரிழிவு புண்கள், புரையழற்சி, ஈழை நோய், உடற் பருமன், மூலம், நாள்பட்ட வயிற்றுப்புண்கள், சரும நிலை ,மாந்த பாலுணர்வியல் பிரச்சினைகள், மரபணுப் பிறழ்ச்சியால் ஏற்படக்கூடிய நோய்கள் ஆகியவற்றுக்கு யுனானி மருந்து சேவைகளை வழங்குகிறது. 

ஒரு மருத்துவக் கல்லூரி, அரசு நிசாமியா திப்பி கல்லூரி வளாகத்தில் அமைந்துள்ளது.

 அரசு நிசாமியா பொது மருத்துவமனை

மேற்கோள்கள்
-----------

1. ↑  "CM on inauguration spree in Old City". *தி டைம்ஸ் ஆஃப் இந்தியா*. 2011-06-06. 2012-09-05 அன்று மூலம் பரணிடப்பட்டது. 2011-09-05 அன்று பார்க்கப்பட்டது. Unknown parameter `|=` ignored (உதவி)
2. ↑  "UNANI". Health.ap.nic.in. Archived from the original on 2011-09-30. .
3. ↑  "Nizamia General Hospital needs repairs". *தி டைம்ஸ் ஆஃப் இந்தியா*. 2 October 2003. Archived from the original on 26 செப்டம்பர் 2012. .

வெளி இணைப்புகள்
---------------

* 

* பொதுவகத்தில் Nizamia Unani General Hospital தொடர்பாக ஊடகக் கோப்புகள் உள்ளன.
**பார்வையற்றோர் அரசு நடுநிலைப்பள்ளி** என்பது தமிழ்நாட்டின், சேலம் மாவட்டம், சேலம் செவ்வாய்பேட்டை, பங்களா தெருவில் பார்வையற்ற மாணவர்களுக்காக உள்ள ஒரு சிறப்புப் பள்ளி ஆகும்.

வரலாறு
------

இப்பள்ளி 1949 ஆண்டில் பார்வையற்றவர்களுக்காகத் தொடங்கப்பட்ட ஒரு சிறப்புப் பள்ளியாகும். இது தமிழகத்தில் பார்வையற்றவர்களுக்காக தொடங்கப்பட்ட இரண்டாவது பள்ளி என்ற சிறப்புக்குறியது. தஞ்சாவூரில் பார்வையற்றோருக்கான அரசு மேல்நிலைப் பள்ளியும், சென்னையில் அரசு ஆண்கள் மேல்நிலைப் பள்ளியும், திருச்சியில் அரசு பெண்கள் மேல்நிலைப் பள்ளியும் உள்ளன. சேலம், புதுக்கோட்டை, மதுரை நகரங்களில் பார்வையற்றோருக்கான அரசு நடுநிலைப் பள்ளிகள் உள்ளன. சிவகங்கை, கடலூர், தருமபுரி, கோவை ஆகிய நகரங்களில் பார்வையற்ற மாணவர்களுக்கான தொடக்கப் பள்ளிகள் உள்ளன.

பள்ளியின் நிலை
--------------

இங்கு ஒன்றாம் வகுப்பு முதல் எட்டாம் வகுப்புவரை வகுப்புகள் உள்ளன. மாணவர்களுக்கு உணவு, உடை போன்றவை இலவசமாக வழங்கப்படுகின்றன. இப்பள்ளியில் 2017 ஆம் ஆண்டைய நிலவரத்தில் 45 மாணவ, மாணவியர் பயின்றனர். இங்கு நான்கு ஆசிரியர்கள் தற்போது பணியில் உள்ளனர்.

மேற்கோள்கள்
-----------

1. ↑  "பார்வையற்றோர் பள்ளியில் மாணவ, மாணவியர் சேர்க்கை". *Dinamalar*. 2021-12-31 அன்று பார்க்கப்பட்டது.
2. ↑  "பார்வையற்ற மாணவர்களுக்கான அரசுப் பள்ளிகளில் பிரெய்லி புத்தகங்கள் எப்போது வழங்கப்படும்?- அச்சடிக்கும் பணி தொடங்கப்படவில்லை என பெற்றோர், ஆசிரியர் வேதனை". *Hindu Tamil Thisai*. 2021-12-31 அன்று பார்க்கப்பட்டது.
3. ↑  எஸ். விஜயகுமார் (சூலை 2017). "சேரத்தில் 68 ஆண்டு பாரம்பரியம் கொண்ட பார்வையற்றோர் பள்ளியை தரம் உயர்த்த கோரிக்கை". *தி இந்து*. doi:22.
**நல்லாவூர் கிழார்** சங்ககாலப் புலவர்களில் ஒருவர். அகத்திணைப் பாடல்கள் இரண்டு இவர் பாடியனவாக உள்ளன. அவை அகநானூறு 86, நற்றிணை 154

இவர் தரும் செய்திகள்
--------------------

### அகநானூறு 86-ல்

* திணை - மருதம்
* சங்ககாலத்தில் திருமணச் சடங்குகள் எவ்வாறு நிகழ்ந்தன என்பது இந்தப் பாடலில் விளக்கப்படுகிறது.

#### வதுவை நன்மணத்தில் பொதுமக்கள் சடங்கு

##### விருந்து

* உழுத்தம்பருப்பு வடையுடன் பெருவிருந்து அளிக்கப்படும்.

##### மணமேடை

* பந்தல் போட்டுப் புதுமணல் பரப்பப்படும்.
* மணப்பந்தலில் விளக்கு வைத்து மாலைகள் தொங்கவிடப்படும்.
* நிறைமதி நாளில் விடியற்காலத்தில் திருமணம் நடைபெறும்.

##### திருமணச் சடங்கு

* பொதுமக்களின் ஆரவாரத்துடன் வயது முதிர்ந்த பெண்களில் சிலர் தலையில் நிறைகுடத்துடன் முன்னே வருவர். சிலர் புதிய அகல் விளக்குடன் பின்னே வருவர். இடையில் மணப்பெண் அழைத்துவரப்படுவாள்.
* மக்களைப் பெற்றவரும், மங்கலநாண் எனப்படும் வாலிழை அணிந்தவருமாகிய மகளிரில் நான்கு பேர் மணப்பெண் தலையில் நீரில் நனைத்த பூக்களையும், நெல்லையும் தூவி வாழ்த்துவர்.

##### வாழ்த்து

'கற்பினின் வழாஅ நற்பல உதவிப் பெற்றோற் பெட்கும் பிணையை ஆகு' என்பர்.  

கற்பு நெறியில் வழுவாமல் வாழ்க. நல்ல குழந்தைகளாலும், பொருளாலும் பலவாறாகப் பலருக்கும் உதவி புரிக. உன்னைப் பெற்ற கணவனை விரும்பும் பிணையலாக (பெண்மானாக) நடந்துகொள்க - என்பர்.

#### முதல் இரவு

பெற்றோர் தர 'பேர் இல் கிழத்தி ஆகு' என்று சொல்லி ஓரறையில் ஞெரேல் என மணமக்களைக் கூட்டுவிப்பர். மணமகள் குனிந்த தலையுடன் முகத்தைத் துணியால் மூடிக்கொண்டிருப்பாள். அவளைத் தழுவும் விருப்பத்தோடு மணமகன் முகத்திரையை விலக்குவான். 'உன் விருப்பம் யாது' என்பான். அவள் மகிழ்ந்து அவனை வணங்குவாள். மதைஇய நோக்கோடு அவனைப் பார்ப்பாள். (பிறகு இணைவர்)

##### சொல் விளக்கம்

* உருந்து தலைப் பெய்த கொழுங்களி பிதவை = உழுந்த வடை
* திதலை அவ்வயிறு = குழந்தைப் பேற்றுக்குப் பின்னர் சுருங்கி மடிப்பு விழுந்த கோடுகளை உடைய வயிறு
* பெருஞ்சோற்று அமலை = பெருவிருந்து
* பெற்றோன் = மனைவியைப் பெற்ற கணவன்
* மதைஇய நோக்கு = மருண்ட பார்வை
* வதுவை = திருமணச் சடங்கு
* வாலிழை மகளிர் = தாலி அணிந்த மகளிர்

### நற்றிணை 184-ல்

* திணை - குறிஞ்சி

நல்ல மழையில் அவன் வந்து அவளுக்காகக் காத்திருக்கிறான். இத்தகைய மழையில் வரக்கூடாது என்று தலைவியும் தோழியும் பேசிக்கொள்கின்றனர்.

பெருமழை. பேரிடி முழக்கம். அதனைத் தாங்கிக்கொண்டும், கேட்டுக்கொண்டும் கானம் 'கம்'மென்று இருக்கிறது. உழுவை என்னும் வேங்கைப்புலி யானையை வலப்பக்கமாக வீழ்த்திவிட்டு உரறுகிறது. இத்தகைய அச்சம் தரும் இரவில் அவர் வராமல் இருந்தால் நல்லது. (திருமணம் செய்துகொண்டு உடனிருக்க வேண்டும் என்பது அவர்கள் கருத்து)
**யட்டிநுவரை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள 20 வட்டச் செயலாளர் பிரிவுகளில் ஒன்றாகும்.கடுகண்ணாவை பிலிமத்தலாவை, பேராதனை என்பன இப்பிரிவில் அமைந்துள்ள முக்கிய நகரங்களாகும். இது மாவட்ட தலைநகரான கண்டி நகரத்தில் இருந்து மேற்குத் திசையில் அமைந்துள்ளது.

புவியியலும் காலநிலையும்
-----------------------

யட்டிநுவரை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 303 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்களவரை பெரும்பான்மையாக கொண்ட ஒரு வட்டச் செயலாளர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
2001 இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | 96946 | 86289 | 1201 | 2084 | 7222 | 70 | 80 |
| நகரம் | 1215 | 916 | 40 | 2 | 251 | 4 | 2 |
| கிராமம் | 93848 | 84566 | 1161 | 1048 | 6933 | 66 | 63 |
| தோட்டப்புறம் | 1883 | 807 | 0 | 1034 | 38 | 0 | 4 |

2001 இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 96946 | 85269 | 2523 | 7309 | 1146 | 689 | 10 |
| நகரம் | 1215 | 872 | 46 | 251 | 43 | 3 | 0 |
| கிராமம் | 93848 | 83581 | 1572 | 7016 | 1004 | 665 | 10 |
| தோட்டப்புறம் | 1883 | 816 | 905 | 42 | 99 | 21 | 0 |

கைத்தொழில்
----------

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலை, இறப்பர், பெருந்தோட்டங்களும் காணப்படுகிறது.

குறிப்புகள்
-----------

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2
**இந்தியாவின் தமிழ்நாட்டில்** திருவண்ணாமலை மாவட்டத்தில் திருவண்ணாமலை தாலுகாவில் நல்லவன்பாளையம் ஒரு ஊர் ஆகும். திருவண்ணாமலை தாலுகாவில் இருந்து  4.1 கி. மீ தூரத்தில் உள்ளது. நல்லவன்பாளையத்தில் இருந்து மாநில முக்கிய நகரம் சென்னைக்கு 161 கி. மீ. தூரத்தில்  உள்ளது .

அருகிலுள்ள நகரங்கள் மற்றும் கிராமங்கள் பின்வரும் தூரத்தில் உள்ளன.மேல்செட்டிபட்டு (2.2 கி. மீ), விஸ்வந்தாங்கல்(2.9 கி. மீ), மேல்கச்சராபட்டு(3.5 கி. மீ.), மெய்யூர் (3.6 கி. மீ.).அருகிலுள்ள நகரங்கள் திருவண்ணாமலை (4.1 கி. மீ), தன்டராம்பெட்11.2 கி. மீ.), துரிஞ்சாபுரம்(21.9 கி. மீ.), கீழ்பெண்ணாத்தூர் (24.7 கிமீ),உள்ளன

நல்லவன்பாளையம் அஞ்சல் குறியீடு 606603, 606 604, 605 606.

விளக்கப்படங்கள்
---------------

திருவண்ணாமலை நகரத்தில் துணை நகர்ப்புறத்தில்  நல்லவன்பாளையத்தின்    மக்கள் தொகை 7000. இது  திருவண்ணாமலை நகர்ப்புற மீது சேலம் வழியாக (- ஹரூர் & தண்டராம்பட்டு) எஸ். எச் -9 சாலையில் அமைந்துள்ளது. இங்கு புதியதாக தொடங்கப்படவுள்ள  ரயில் பாதையில் திருவண்ணாமலை-தண்டராம்பட்டு-செங்கம்-சிங்காரப்பேட்டை-ஊத்தங்கரை-சாமல்பட்டி-வெப்பனஹ ள்ளி-பெங்களூர் (கே.ஆர்.புரம்) ரயில் பாதை வரும் வழியில் "N. P"என  அழைக்கப்படும் நல்லவன்பாளையம் என்ற பகுதி உள்ளது.
**இகோர் விளாதிமிரோவிச் பெல்கோவிச்** *(Igor Vladimirovich Bel'kovich)* (Игорь Владимирович Белькович) (அக்தோபர் 15, 1904 ([[ஜூலிய கால அட்டவணை: அக்தோபர் 2) – மே 30, 1949) ஓர் உருசிய வானியலாளர் ஆவார். இவர் நிலா உருவளவு ஆய்வில் வல்லுனர் ஆவார்.

வாழ்க்கை
--------

இவர் ஓர் நிலக்கிழார் குடும்பத்தில் பிறந்தார். இவர் தன் இளமைக் காலத்தை நதேழ்தினோவிலும் இலைழ்செவீவிலும் கழித்தார். இவர் 1922 இல் கழான் வணிக் கல்லூரியில் பட்டம் பெற்றார். பின்னர் கழான் மாநிலப் பல்கலைக்கழகத்தில் இயற்பியல் கணிதவியல் புலத்தில் ஆசிரியராக சேர்ந்தார். இவர் 1927 இல் பல்கலைக்கழகப் பட்டத்தைப் பெற்றதும் அங்கே சிறப்பு வானியலாளர் ஆனார்.

இவர் 1928 இல் கழான் பல்கலைக்கழகத்தின் வி. பி. எங்கலார்த் வான்காணகத்தில் கணிப்பாளர் பதவியில் சேர்ந்தார்.

இவர் 1931 முதல் 1948 வரை நிலாவின் கதிரளவையியல் நோக்கீடுகளை மேற்கொண்டார். இவர் நிலா விளிம்பில் உள்ள புள்ளிகளில் அமைந்த மெசுட்டிங் ஏ குழிப்பள்ளத்தின் 247 தொடர் அளவீடுகளை எடுத்தார்.

இவர் யாகோவ்கின் உடன் இணைந்து சூரிய அளவு சார்ந்த நோக்கீடுகளைக் குறைக்கும் முறையை வளப்படுத்தினார். குறிப்பாக பெல்கோவிச் இருமைத் தீர்வுள்ள அளபுருபன் E மதிப்பைக் கண்டறியும் புதிய அடிப்படை முறையை முன்மொழிந்தார். இந்த அள்புருபனின் மதிப்பு 0.62 ஆகவும் 0.71 ஆகவும் அமைந்தது. இவை பின்னர் பொதுக் கருத்தேற்பைப் பெற்றன.

இவர்1949 இல் ஒரு தொகுப்பு ஆடியுடனும் ம்ந்ந்லும் ஒரு கூடுதல் ஆடியுடனும் சிறப்புவகை கிடைநிலை வான்வரைவி ஒன்றை வடிவமைத்தார். தொலைநோக்கியின் வில்லை 20 செமீ விட்டமும் 8 மீ குவியத் தொலவும் உள்ள ஓர் இரட்டை aplanate ஆல் ஆனதாகும். என்றாலும் இவர் இறந்துவிட்டதால், அந்தக் கருவி இயங்கும் நிலைக்குக் கொண்டுவரப் படவில்லை. பின்னர் இது 1958 இல் காபிபுல்லினால் நிறைவாக்கப்பட்டது.

இவர் நிலாவின் உருவத்தையும் ஆய்வு செய்துள்ளார். இதற்கு இவர் ஆர மதிப்பைக் காண, தனித்தனியாக நிலா வட்டின் கிழக்கு, மேற்கு விளிம்புகளின் அளவுகளைச் சூரிய அளவை நோக்கீடுகள் வழியே கண்டறிந்தார். இவர்கிழக்கு விளிம்பின் ஆரம் மேற்கு விளிம்பை விட 0.14 மடங்கு பெரியதாக உள்ளதை அறிந்தார். மேலும், கிழக்கு, மேற்கு விளிம்புகளின் ஆரங்கள் அகலாங்கின் ஒளியியல் தலையாட்ட்த்தைச் சார்ந்திருத்தலையும் கண்டறிந்தார் அதாவது நிலா விளிம்பு வெவ்வேறு ஒளியியல் தலையாட்டங்களில் வெவ்வேறான வடிவங்களில் அமைதலைக் கண்டறிந்தார்.

இவரது மகனான ஒலேகு இகோரேவிச் பெல்கொவிச் கூட ஒரு வானியலாளர் ஆவார்.

நிலாவின் ஒரு ஒரு குழிப்பள்ளம் பெல்கோவிச் குழிப்பள்ளம் என பெயரிடப்பட்டுள்ளது.

பணிகள்
------

• I. Belkovich. On the issue of limb effect in observations of the Moon // News of the United Arab Emirates. - 1936. - № 10 .

• Belkovich IV. On the question of the values of the moments of inertia of the Moon // Astronomical Circular. - 1948. - № 81 .

• Belkovich I.V. Physical libration of the Moon // News of the United Arab Emirates. - 1949. - № 24 .

இலக்கியம்
---------

Rizvanov NG, Nefed'ev Yu.A. Kutlenkov MV. Researches on selenodesy and the dynamics of the moon in Kazan // Georesources. - Kazan: Georesources, 2008. - № 3. - p. 30-34. - ISSN 1608-5043 .

மேற்கோள்கள்
-----------

• Belkovich O.I. Planet of my father. 1001.ru (May 13, 2005). Retrieved January 22, 2011. Archived May 12, 2012.

வெளி இணைப்புகள்
---------------

* (உருசிய மொழியில்) Biography by his son
**சுரிந்தர் வாசல்** (*Surinder Vasal*) ஓர் இந்திய மரபியல் நிபுணர் ஆவார். தாவர வளர்ப்பாளராக செயற்பட்ட இவர் பயன்படுத்தக்கூடிய புரதத்தின் அதிக உள்ளடக்கம் கொண்ட மக்காச்சோள வகையை உருவாக்குவதில் ஈடுபட்டதற்காக நன்கு அறியப்பட்ட்டார்.  இந்தியாவின் பஞ்சாப் மாநிலத்தில் உள்ள அமிர்தசரசில் 12 ஏப்ரல் 1938 ஆம் ஆண்டு ஏப்ரல் மாதம் 12 ஆம் தேதியன்று பிறந்தார். மரபியல் மற்றும் தாவர வளர்ப்பில் முனைவர் பட்டம் பெற்றார். 

1970 ஆம் ஆண்டுகளில் புரதச் செறிவூட்டப்பட்ட மக்காச்சோளத்தை உருவாக்குவதற்காக உயிர் வேதியியலாளர் எவாஞ்சலினா வில்லேகாசுடன் இணைந்து சுரிந்தர் 35 ஆண்டுகள் பணியாற்றினார்.  குறைந்த ஊட்டச்சத்துள்ள சோளத்தில் புரதத்தைச் சேர்ப்பதன் மூலம் தரமான புரத மக்காச்சோளம் உருவாக்கப்பட்டது. இன்று சீனா, மெக்சிகோ, மத்திய அமெரிக்காவின் சில பகுதிகள் மற்றும் ஆப்பிரிக்காவில் பரவலாக பயன்பாட்டில் உள்ளது. ஊட்டச்சத்து குறைபாட்டைப் போக்குவதில் இதன் பங்கு காரணமாக அதிசய மக்காச்சோளம் என்றும் குறிப்பிடப்படுகிறது. மக்காச்சோளத்தின் ஊட்டச்சத்து மதிப்பை மேம்படுத்துவதோடு, அதன் உற்பத்தித்திறனும் அதிகரித்தது. மெக்சிகோவில் உள்ள பன்னாட்டு சர்வதேச மக்காச்சோளம் மற்றும் கோதுமை மேம்பாட்டு மையத்தில் தரமான புரத மக்காச்சோளத்தை மேம்படுத்தியதற்காக 2000 ஆம் ஆண்டில் உலக உணவுப் பரிசு இவர்களுக்கு கூட்டாக வழங்கப்பட்டது. 

சுரிந்தர் வாசல் தேசிய வேளாண் அறிவியல் அகாதமியின் தேர்ந்தெடுக்கப்பட்ட உறுப்பினராக உள்ளார்.

மேற்கோள்கள்
-----------

1. ↑  "CBTNews Features". ISAAA.or. 2016. 6 May 2016 அன்று பார்க்கப்பட்டது.
2. 1 2  "Foreign Fellow". National Academy of Agricultural Sciences. 2016. 6 May 2016 அன்று பார்க்கப்பட்டது.
3. ↑  "Dr. Surinder Vasal and Dr. Evangelina Villegas". ISAAA. 2012-05-12 அன்று பார்க்கப்பட்டது.
4. ↑  ""Nobel Prize for Food": World Food Prize to Maize". AgBioWorld. 2000-09-06. 2010-12-05 அன்று மூலம் பரணிடப்பட்டது. 2012-05-12 அன்று பார்க்கப்பட்டது.

வெளி இணைப்புகள்
---------------

* World Food Prize Biography பரணிடப்பட்டது 2014-07-03 at the வந்தவழி இயந்திரம்
**சுராபாயா** (*Surabaya*, முன்னதாக **சொராபாயா**, **சோரெபாயா** அல்லது **சுராபயா**) இந்தோனேசியாவின் இரண்டாவது பெரிய நகரமாகும். இதன் மக்கள் தொகை 3.1 மில்லியனாகும். பெருநகரப் பகுதியில் இதன் மக்கள் தொகை 5.6 மில்லியனாக உள்ளது. இது கிழக்கு சாவக மாநிலத்தின் தலைநகரமாக விளங்குகின்றது. கிழக்கு சாவகத் தீவின் வடக்கு கடற்கரையோரமாக மாசு ஆற்றின் முகத்துவாரத்தில் மதுரா நீரிணையின் ஓரத்தில் அமைந்துள்ளது.

இந்தோனேசிய தேசியப் புரட்சியின் போது இந்தோனேசிய விடுதலைக்கு இந்தோனேசிய நாட்டிலும் பன்னாட்டளவிலும் ஆதரவு கிட்ட சுராபாயாச் சண்டை பெரிதும் காரணமாக இருந்தது; இதனால் சில இந்தோனேசியர்கள் இந்த நகரத்தை "நாயகர்களின் நகரம்" என அழைக்கின்றனர். இங்கு தான் இந்தோனேசியாவின் முதல் அரசுத்தலைவர் சுகர்ணோ பிறந்தார்.

பெயர்க் காரணம்
--------------

சண்டையிடும் சுறாவும் முதலையும், குடியேற்றவாதக் காலத்திலிருந்து சுராபாயா நகரின் சின்னமாக விளங்குகின்றது; இது உள்ளூர் நாட்டார் கதையை ஒட்டி எழுந்துள்ளது
சுராபாயா என்ற பெயர் உள்ளூர் வழக்கில் "*சுரா*" அல்லது "*சுரோ"* (சுறா), "*பாயா"* அல்லது "*பொயோ"* (முதலை) என்ற சொற்களிலிருந்து உருவானது. இந்தப் பகுதியின் இவ்விரு உயிரினங்களும் "மிக வலிமையான, செல்வாக்குள்ள விலங்கு" என்ற பட்டத்திற்காக ஒன்றுடன் ஒன்று சண்டையிட்டுக் கொண்டதாக நாட்டார் வழக்கு உள்ளது. இறுதியில் இரண்டும் அமைதி உடன்பாடு கண்டு தங்கள் எல்லைகளை வரையறுத்துக் கொண்டன. சுறாவின் ஆட்பகுதி கடலாகவும் முதலையின் ஆட்பகுதி நிலப்பகுதியாகவும் பிரிக்கப்பட்டன. இருப்பினும், ஒருநாள் சுறா ஆற்று கழிமுகத்தில் தேடலுக்காக வந்தது; இதனால் கோபமுற்ற முதலை, ஆறு நிலப்பகுதியில் நீள்தொலைவு செல்வதால் ஆற்றுப்பகுதி தனக்குரியதாக வழக்காடியது. இதனால் மீண்டும் சண்டை மூண்டது. இறுதியில் சுறா தோல்வியுற்றுக் கடலுக்கே திரும்பியது; அன்றுமுதல் முதலை தற்போதைய நகரம் அமைந்துள்ள ஆற்றுக் கழிமுகப் பகுதியில் ஆட்சி புரிகின்றது.

மேற்சான்றுகள்
-------------

1. ↑  "Dinas Kependudukan dan Catatan Sipil Kota Surabaya". Dispendukcapil.surabaya.go.id. 2013-03-04 அன்று பார்க்கப்பட்டது.
2. ↑  Irwan Rouf & Shenia Ananda (in Indonesian). *Rangkuman 100 Cerita Rakyat Indonesia dari Sabang sampai Merauke: Asal Usul Nama Kota Surabaya*. MediaKita. பக். 60. பன்னாட்டுத் தரப்புத்தக எண்:9786029003826.. பார்த்த நாள்: 17 November 2014.

வெளி இணைப்புகள்
---------------

விக்கிமீடியா பொதுவகத்தில்,  
 ***சுரபயா***   
என்பதின் ஊடகங்கள் உள்ளன. 

* அலுவல்முறை வலைத்தளம்
* விக்கிச்செலவில் செலவு வழிகாட்டி: சுரபயா
**சுருட்டு வடிவ உயிரணு** (*Cigar cell*)(கரிக்கோல் உயிரணு என்றும் குறிப்பிடப்படுகின்றன) என்பது செங்குருதியணுக்கள் ஆகும். இவை சுருட்டு அல்லது கரிக்கோல் வடிவத்தில் புற இரத்த ஓட்டத்தில் காணப்படுகின்றன. கரிக்கோல் உயிரணு பொதுவாகப் பரம்பரை எலிப்டோசைட்டோசிசு நோயுடன் தொடர்புடையவை. இருப்பினும், இவை இரும்புச்சத்து குறைபாடு இரத்த சோகை, சீழ்படல், மலேரியா மற்றும் இரத்த சிவப்பணு நோய் மற்றும் உற்பத்தியைக் குறைக்கும் பிற நோய்த்தொற்று நிலைகளிலும் காணப்படலாம். இரும்புச்சத்து குறைபாடு இரத்த சோகையின் விடயத்தில், உயிரணு அழிதல் நிறமிக்குறைவும் ஏற்படும் என எதிர்பார்க்கப்படுகிறது.

 இரத்தப் படலம், ஜீம்சா நிறமேற்ற நிலையில்

மேற்கோள்கள்
-----------

1. ↑  Clinical Hematology and Oncology. Bruce Furie, Peter A. Cassileth, Michael B. Atkins, Robert J. Mayer. Churchill Livingstone Publishing, ISBN 0-443-06556-X, pg. 276-78
2. ↑   *Robbins & Cotran pathologic basis of disease*. Vinay Kumar, Abul K. Abbas, Jon C. Aster (Tenth ). Philadelphia, PA. 2021. பன்னாட்டுத் தரப்புத்தக எண்:978-0-323-53113-9. இணையக் கணினி நூலக மையம்:1191840836. .
தமிழ்நாட்டில் விருதுநகர் மாவட்டத்தில் அமைந்துள்ள **ஆலமரத்துப்பட்டி** கிராமம் திருத்தங்கலிலிருந்து 4 கிலோமீட்டர் தொலைவிலும் சிவகாசியிலிருந்து 6 கிலோமீட்டர் தொலைவிலும் அமைந்துள்ளது. ஆலமரத்துப்பட்டியைச் சுற்றி செங்கமலப்பட்டி, நாரணாபுரம், செல்லையநாயக்கன்பட்டி ஆகிய கிராமங்களும், திருத்தங்கல், சிவகாசி ஆகிய நகரங்களும் உள்ளன.

இக்கிராமத்தில் மிகப் பழமையான அரசமரமும், காளி கோவிலும், கிருட்டிணர் கோவிலும் அமைந்துள்ளது. ஏப்ரல் மாதத்தில் திருவிழா மிக விமரிசையாக இக்கிராமத்தில் நடைபெறும். திருவிழாவின் போது நாராயணர் மற்றும் நாச்சியார் சுவாமி சிலைகள், திருத்தங்கலிலிருந்து பல்லக்கில் கொண்டு வரப்பட்டு பூசை செய்யப்படும். இப்பல்லக்கை கிராம மக்களே சுமந்து வருவர். இக்கிராமத்தில் நுழையும் இடத்தில் முக்கு பிள்ளையார் கோயில் உள்ளது. புதிய முயற்சிகளில், புதிய வேலைகளில் ஈடுபடும் போது முக்கு பிள்ளையாரை வணங்கிச் செல்வர்.

முக்கிய நபர்கள்
---------------

இக்கிராமத்தில் முதலில் குடியேறிய நாகம்மா நாயுடு குடும்பத்தினா்,மற்றவர்களுக்கு நிலங்களை தானமாக வழங்கினர். சனார்த்தனன், சங்கரப்பன் மற்றும் சின்னையன் ஆகியோா் சமூக நல்லிணக்கதிற்கு பாடுபட்டனர். இக்கிராமத்திலிருந்து முன்னாள் தமிழ்நாடு சட்ட மன்ற உறுப்பினராக திரு.பாலகங்காதரன் தேர்ந்தெடுக்கப்பட்டார். இந்திய சுதந்திர போராட்டத்தில் இக் கிராமத்திலிருந்து பலர் கலந்து கொண்டு, பெல்லாரி சிறையில் 2 ஆண்டுகள் வரை தண்டனைப் பெற்றனர்.

மேற்கோள்கள்
-----------

வெளியிணைப்புகள்
---------------

* MAP
**இக்பால் நாள்** (*Iqbal Day*) என்பது முகமது இக்பாலின் பிறந்த நாளான நவம்பர் 9 அன்று அனுசரிக்கப்படுகிறது. 2018 ஆம் ஆண்டு வரை பாக்கித்தானின் அனைத்து மாகாணங்கள் மற்றும் கூட்டாட்சி நிர்வாகப் பகுதிகளில் அன்றைய தினம் பொது விடுமுறை தினமாக இருந்தது.  கவிஞரும் தத்துவஞானியுமான இக்பால், பாக்கித்தான் இயக்கத்திற்கு பெரும் உத்வேகமாக இருந்தார்.

முகம்மது இக்பாலின் வரலாறு
-------------------------

"கிழக்கின் கவிஞர்" என்று அழைக்கப்பட்ட அல்லாமா முகம்மது இக்பாலுக்கு அஞ்சலி செலுத்தும் விதமாக ஒவ்வோர் ஆண்டும் நவம்பர் 9 ஆம் தேதியை அனைத்து மாகாணங்களிலும் இக்பால் நாளாக ஏற்பாடு செய்யப்பட்டு கொண்டாடப்படுகிறது. இக்பால் 1877 ஆம் ஆண்டு நவம்பர் மாதம் 9 ஆம் தேதியன்று தற்போது பாக்கித்தானில் உள்ள பிரித்தானிய இந்தியாவின் பஞ்சாப் மாகாணத்தின் சியால்கோட்டில் பிறந்தார். இவர் 1938 ஆம் ஆண்டு ஏப்ரல் மாதம் 21 ஆம் தேதியன்று அன்று பிரித்தானிய இந்தியாவின் பஞ்சாப் மாநிலம் லாகூரில் இறந்தார். பாக்கித்தான் அரசு இக்பாலை ஒரு தேசியக் கவிஞராக அதிகாரப்பூர்வமாக அறிவித்துள்ளது.

மேற்கோள்கள்
-----------

1. ↑
2. ↑  "National Holiday November 9". Brecorder.com. 2010-11-06. 2012-08-05 அன்று மூலம் பரணிடப்பட்டது. 2012-01-24 அன்று பார்க்கப்பட்டது.
3. 1 2  "Seminar on Allama Iqbal held at Preston University". Preston.Edu.PK. 2012-08-13 அன்று பார்க்கப்பட்டது.
4. ↑  "Literary symposium held on Iqbal Day in US". Geo.TV. 2011-04-26. 2 May 2011 அன்று மூலம் பரணிடப்பட்டது. 2012-08-13 அன்று பார்க்கப்பட்டது.
5. ↑  "Allama Iqbal's 73rd death anniversary observed with reverence". Pakistan Today. 2011-04-21. 2012-08-14 அன்று பார்க்கப்பட்டது.
6. ↑  "Iqbal". Iqbal Academy Pakistan. 2012-08-14 அன்று பார்க்கப்பட்டது.

வெளி இணைப்புகள்
---------------

* How to Read Iqbal
* Iqbal Day 9 November by International Iqbal Society
* Iqbal Day 9 November பரணிடப்பட்டது 2017-09-27 at the வந்தவழி இயந்திரம்
**சுரிதகம்** என்பது பாவகைகளில் ஒன்றான கலிப்பாவின் ஒரு உறுப்பாகும். இது அப்பாவகையில் தரவு, தாழிசை, அராகம் அம்போதரங்கம், தனிச்சொல் என்னும் உறுப்புக்களைத் தொடர்ந்து ஆறாவதாக மற்றும் இறுதியாக உறுப்பாக வரும். கலிப்பா தவிர்த்து வெண்பா மற்றும் ஆசிரியப்பாவின் உறுப்பாகவும் வரும். அப்படி வரும் போது முறையே வெள்ளைச் சுரிதகம் மற்றும் ஆசிரியச் சுரிதகம் எனப்படும்.

சுரிதகம் என்றால் "சுருங்கி முடிவது" என்று பொருள். ஈற்றில் (இறுதியில்) வைக்கப்படுவது எனும் பொருளில் வைப்பு எனவும் இறுதி வரம்பாக வருவது என்பதனால் வாரம் என்றும் இதற்கு பிற பெயர்கள் பெறும்.

எடுத்துக்காட்டு
---------------

வாட்போக்கி கலம்பகத்தில் வரும் பின்வரும் வரிகள் சுரிதகதுக்கு எடுத்துக்காட்டாக அமைகின்றன

பசித்தழூஉ ஞானப் பாலுண் மழவு  

மேற்றொடு சூல மேற்றதோ ளரசு  

மவிர்தரு செம்பொ னாற்றிடை யிட்டுக்  

குளத்தி லெடுத்துக் கொண்ட கோவுங்  

கனவிலு மமரர் காணரு நின்னைப்   

பரிமா மிசைவரப் பண்ணிய முதலுங்  

கரைதரு தமிழ்க்குக் காணி கொடுத்த  

நின்றிருச் செவிக்க ணெறிகுறித் தறியாப்  

பொல்லாப் புலைத்தொழிற் கல்லாச் சிறியே  

னெவ்வகைப் பற்று மிரித்தவர்க் கன்றி   

மற்றையர்க் கொல்லா வயங்கருள் பெறுவான்  

கொடுவிட மமுதாக் கொண்டதை யுணர்ந்து  

குற்றமுங் குணமாக் கொள்வையென் றெண்ணிப்  

புன்மொழித் துதிசில புகட்டின  

னன்மொழி யெனினு மருளுதி விரைந்தே.   

(இதுபதினைந்தடி நேரிசையாசிரியச்சுரிதகம்.)

மேற்கோள்கள்
-----------

* தமிழ் இணையக் கல்விக்கழகப் பாடம்
* திருவாவடுதுறை ஆதீனத்து மஹாவித்வான் திரிசிரபுரம் ஸ்ரீ மீனாட்சிசுந்தரம் பிள்ளையவர்களின் பிரபந்தத்திரட்டு - பகுதி 9 (947 -1048) வாட்போக்கிக்கலம்பகம்
**இளங்கலை கணக்கியல்** (Bachelor of Accountancy) **இளங்கலை** **கணக்குப்பதிவு** என்றும் அழைக்கப்படுகிறது, இது பல நாடுகளில் கணக்கியலில் முதன்மைக் கல்விப் பட்டமாகும் , மேலும் இது ஒரு தொழில்முறை கணக்காளர் பயிற்சிக்கான அங்கீகரிக்கப்பட்ட  இளங்கலைப் பட்டம் ஆகும். இந்தப் படிப்பு **B.Acy.**, **B.Acc.**, or **B. Accty** எனச் சுருக்கப்படுகிறது.

நிதிக் கணக்கியல், மேலாண்மைக் கணக்கியல், தணிக்கை மற்றும் வரிவிதிப்பு ஆகியவற்றில் தொழில்முறை பயிற்சிக்கு (பெரும்பாலும் பெரிய அளவில் ) போதுமான கலைத்திட்டம்  தேவைப்படுகிறது.இதற்கான பாடத்திட்டத்தில் வணிகச் சட்டம் மற்றும் பொருளாதாரம், மற்றும் மேலாண்மைக் கோட்பாடு மற்றும் வணிகக் கணிதம் மற்றும் வணிகப் புள்ளியியல் ஆகியவற்றை உள்ளடக்கிய பாடநெறி அடங்கும். இதுவும் இளங்கலை வணிகவியலும் வேறானவை.இந்தப் பிரிவில் சில திட்டங்கள் வரி கணக்கியல், தணிக்கை அல்லது தடயவியல் கணக்கியல் போன்றவற்றில் நிபுணத்துவம் பெற அனுமதிக்கின்றன.

இது ஒரு தொழில்முறைப் பட்டப்படிப்பாகும்.அமெரிக்காவில், இது நான்கு வருட இளங்கலை பட்டப்படிப்பாக உள்ளது. சிங்கப்பூர் போன்ற உலகின் பிற பகுதிகளில், இது மூன்று ஆண்டு இளங்கலைப் பட்டப்படிப்பாக இருக்கும். மால்டாவில், இளங்கலை வணிகவியலில்தகுதி பெற்ற பிறகு, முந்தைய பாடத்திட்டத்தில் விதிவிலக்கான மதிப்பெண்களைப் பெறும் மாணவர்களுக்கு மட்டுமே இது இரண்டு வருட படிப்பாக வழங்கப்படுகிறது. தென்னாப்பிரிக்காவில் உள்ள பெரும்பாலான பொதுப் பல்கலைக்கழகங்கள் பட்டம் அல்லது கௌரவ பட்டமாக வழங்குகிறது.

இளங்கலைப் பட்டம் முடித்த பிறகு, மாணவர்கள் பொதுவாக தொழில்துறையில் கணக்காளர்களாகப் பணிபுரிகின்றனர்,அல்லது தொழில்முறை கணக்காளர் நிலையைத் தொடர்கின்றனர். அவர்களது பட்டம் அங்கீகரிக்கப்பட்டால் சான்றளிக்கப்பட்ட பொதுக் கணக்கர் அல்லது பட்டயக் கணக்கறிஞர்களாக (அல்லது பிற) பதவிகளைத் தொடர்வார்கள்.

சான்றுகள்
---------

1. ↑   *How to Become an Accountant or Auditor*. Bureau of Labor Statistics. .
2. ↑  See, e.g.: 
Bachelor of Accounting, Program Structure, Western Sydney University;
Bachelor of Accounting Sciences, Curriculum, University of South Africa.
3. ↑  See, e.g.: How to become a Chartered Accountant, Chartered Accountants Australia and New Zealand; How to become a Chartered Accountant, South African Institute of Chartered Accountants.
**3-4-5 வழிமுறை** என்பது கட்டிடங்களின் மூலையை சரியாக செங்கோணத்தில் *(90 பாகை)* அமைக்கப் பயன்படும் ஒரு எளிய வழிமுறை ஆகும். கட்டிடங்கள் கட்டுவதற்கு நிலத்தை தோண்டும் முன் சரியான கோணத்தில் நூல் கட்ட இந்த முறை பயன்படும். தற்காலத்தில் குறிப்பாகப் பெரிய கட்டிடங்களைக் கட்டுவதற்குக் கோணங்களைத் துல்லியமாக அளக்க வேண்டிய தேவை கருதி, நவீன கருவிகளையே பயன்படுத்துகின்றனர்.

விளக்கம்
--------

பித்தேகோரசு தேற்றம்: ஒரு செங்கோண முக்கோணத்தின் மிகப்பெரிய பக்கமாகிய **செம்பக்கத்தின்** (கர்ணத்தின்) (*c*) இருமடியானது, மற்ற பக்க நீளங்களின் (*a*, *b*) இருமடிகளின் கூட்டுக்கு ஈடு (சமம்). {\displaystyle a^{2}+b^{2}=c^{2}\,}
இதன் அடிப்படை பித்தேகோரசு தேற்றம் ஆகும். ஒரு செங்கோண முக்கோணத்தின் செங்கோணத்தை அடுத்த ஒரு பக்கம் a ஆகவும் இன்னொரு பக்கம் b ஆகவும் செங்கோணத்துக்கு எதிர்ப்பக்கம் c ஆகவும் இருந்தால், அவற்றுக்கு இடையிலான தொடர்பு {\displaystyle a^{2}+b^{2}=c^{2}\,} ஆகும். இதன்படி ஒரு பக்கம் 3 எனவும், மறு பக்கம் 4 எனவும் இருந்தால், அதன் கர்ணம் 5 ஆக இருக்கும். இதற்கு மறுதலையாக ஒரு முக்கோணத்தின் பக்கங்கள் 3, 4, 5 என அமைந்திருந்தால், நீளமான கோட்டுக்கு எதிர்ப்பக்கம் செங்கோணம் ஆக இருக்கும். இந்த அடிப்படையைப் பயன்படுத்தியே 3-4-5 வழிமுறை செயற்படுகிறது.

3-4-5 என்ற எண்கள் மட்டுமன்றி {\displaystyle a^{2}+b^{2}=c^{2}\,} என்ற சமன்பாட்டுக்குப் பொருந்தக்கூடிய எந்தவொரு எண்தொகுதியையும் பயன்படுத்தி செங்கோணம் ஒன்றை உருவாக்க முடியும். எடுத்துக்காட்டாக (5-12-13), (8-15-17), (7-24-25) ஆகிய எண்தொகுதிகளும் மேற்படி சமன்பாட்டுக்குப் பொருந்துகின்றன. ஆனால், 3-4-5 இவற்றுள் சிறிய எண்களாக அமைந்துள்ளதால் இதைப் பயன்படுத்துவது வசதியாக உள்ளது.
இளங்கீரந்தையார் சங்ககாலப் புலவர்களில் ஒருவர். அவரது பாடலாகச் சங்கநூல் தொகுப்பில் ஒரே ஒரு பாடல் உள்ளது. அது குறுந்தொகை நூல்தொகுப்பில் 148 எண்ணுள்ள பாடலாக அமைந்துள்ளது.

##### புலவர் பெயர் விளக்கம்

கீரன், தந்தை என்னும் சொற்கள் இணையும்போது கீரந்தை என அமையும். இப்படி அமைவதைத் தொல்காப்பியமும் சுட்டிக் காட்டுகிறது. இதனால் இப்புலவர் கீரன் என்பவரின் தந்தை எனலாம்.

##### புலவர் பெயர் ஒப்புநோக்கம்

கீரந்தையார் என்பவர் ஒரு புலவர். இவர் அந்தப் புலவர் கீரந்தையாரின் தம்பி என்பதால் இளங்கீரந்தையார் என வழங்கப்பட்டிருக்கலாம்.

##### பாடல் தரும் செய்தி

முல்லைத்திணை நெறியை இவரது பாடல் தெரிவிக்கிறது. தலைவன் பிரிந்து சென்றான். அவன் திரும்பி வருவதாகச் சொன்ன பருவம் வந்துவிட்டது. தலைவன் வரவில்லை. தலைவி கவலைக் கொள்கிறாள். அவர் சொன்ன கார்ப்பருவம் இது அன்று என்று சொல்லித் தோழி அவளைத் தேற்றுகிறாள். இல்லையாயின் இது என்ன என்று தலைவி கேட்கும் கேள்வி இந்தப் பாடல்.

கொன்றைப்பூவும், குருந்தம் பூவும் பூத்துக் குலுங்குகின்றனவே, கார்காலம் அல்லாமல் இது வேறு என்ன?, என்பது தலைவியின் வினா.

##### உவமை

செல்வச் சிறுவர்கள் தம் சீறடிகளில் கிண்கிணி அணிந்திருப்பார்களாம். அந்தக் கிண்கிணியில் உள்ள மணிகள் தவளையின் வாயைப் போன்ற அமைப்பைக் கொண்டனவாம். இந்தக் கிண்கிணியைப் போன்று கொன்றைப்பூ பூத்திருக்குமாம்.
**இஞ்சி இடுப்பழகி** (Inji Iduppazhagi) 2015 இல் தமிழ் மற்றும் தெலுங்கில் வெளியான நகைச்சுவை கலந்த காதல் திரைப்படமாகும். இத்திரைப்படம் தமிழ் மற்றும் தெலுங்கில் ஒரே நேரத்தில் உருவானது. தெலுங்கில் "சைஸ் சீரோ" எனப் பெயரிடப்பட்டது. இத்திரைப்படத்தின் தயாரிப்பாளர் பிரசாத் வீ பொட்லுரி ஆவார். இத்திரைப்படத்தின் இயக்கம் பிரகாஷ் கோலேலமுடியினால் மேற்கொள்ளப்பட்டுள்ளது. இத்திரைப்படத்தில் முக்கிய கதாபாத்திரத்தில் அனுஷ்கா செட்டி நடிக்க அவருடன் இணைந்து ஆர்யா, ஊர்வசி மற்றும் பிரகாஷ் ராஜ் ஆகியோர் முக்கிய வேடத்தில் நடித்திருந்தனர்.

கதைச்சுருக்கம்
--------------

சௌந்தர்யா எனும் சுவீட்டி (அனுஷ்கா செட்டி)  அதிக எடையுடைய, புத்திசாலியான, சுதந்திரமான பெண். அவளுக்கு அவளுடைய உடல் எடை பற்றி அதிக கவலை. இவ்வாறு இருக்க அவள் அபிஷேக் (ஆர்யா) மீது காதல் கொள்கின்றாள். முதலில் அபிஷேக் சுவீட்டியைப் பெண் பார்க்க வர அவனை அவள் நிராகரிக்கிறாள். பின்பு இருவரும் நட்பு கொள்கின்றனர். இதன்போதே அபிஷேக் சிம்ரன் எனும் பெண்ணை காதலிப்பது சுவீட்டிக்குத் தெரியவருகிறது. இவ்வாறு இருக்கையில் *சைஸ் ஜீரோ* எனும் நிறுவனத்தில் தனது எடையை குறைக்க இணைகிறாள் சுவிற்றி. இணைந்த பின் தனது தோழி உடல் எடை குறைப்பு மாத்திரைகளின் பயன்பாட்டால் சிறுநீரக செயலிழப்புக்குள்ளானது அவளுக்கு தெரியவருகிறது. அதன் பின்னர் சுவிற்றி சைஸ் ஜீரொ நிறுவனத்திற்கு எதிராக தனது போராட்டத்தைத் தொடர்கிறாள். அவளுடன் அபிஷேக் மற்றும் சிம்ரன் ஆகியோர் இணைந்து கொள்கின்றனர். இப்போராட்டத்தில் அவள் எவ்வாறு வெல்கிறாள் என்பதுடன் கதை முடிகிறது.

நடிகர்கள்
---------

அனுஷ்கா-சுவிற்றி"சௌந்தர்யா"

ஆர்யா-அபிஷேக்

பிரகாஷ் ராஜ்-சைஸ் ஷீரோ நிறுவனர்

சோனல் சவுகன்-சிம்ரன்

பவானி கங்கிரெட்டி-ஜோதி

ஊர்வசி-ராஜேஸ்வரி

அதிவி சேஷ்-சேகர்

பிரமானந்தம்-ஆன்ரொயிட் பாபா

அலி-வொவி

கோலப்புடி மாருதி ராவோ-மௌலி தாதா

ராவோ ரமேஷ்-சுவிற்றியின் தந்தை

தணிகெல்லா பரணி-மருத்துவர்

பூசனி கிருஷ்ணா முரளி-நிஜாம் நிரஞ்சன்

மாஸ்டர் பரத்-யாஹு

**சிறப்பு தோற்றம்**

பொவி சிம்ஹா

ஹன்சிகா மோத்வானி

ஜீவா

காஜல் அகர்வால்

லக்ஷ்மி மஞ்சு

நாகர்ஜுனா

ராஜு சுந்தரம்

ராணா டகுபதி

ரேவதி

ஸ்ரீ திவ்யா

தமன்னா

சிஜு வில்சன்

சுதி கொப்பா

ஜஸ்டின் ஜோன்

மேற்கோள்கள்
-----------


1. ↑  "Inji Iduppazhagi Movie Database". 26 November 2015 அன்று பார்க்கப்பட்டது.
2. ↑  "*INJI IDUPPAZHAGI* (PG)". *British Board of Film Classification*. 24 November 2015. 24 November 2015 அன்று பார்க்கப்பட்டது.
3. ↑  "Three-day box office collection: Anushka's Size Zero fails to beat Kumari 21F record". *International Business Times*. 30 November 2015.
செஞ்சாய்சதுர OsB2 சேர்மத்தின் கட்டமைப்பு. பச்சை அணுக்கள் Os, இளஞ்சிவப்பு –போரான்
**ஓசுமியம் போரைடுகள்** (*Osmium borides*) என்பவை ஓசுமியமும் போரானும் சேர்ந்து உருவாகும் சேர்மங்களைக் குறிக்கும். சாத்தியமாகும் அதிக கடினத்தன்மையே இச்சேர்மங்களின் மிகவும் குறிப்பிடத்தக்க பண்பாகும். போரான்-ஓசுமியம் சகப் பிணைப்புகளின் வலிமையுடன் ஓசுமியத்தின் உயர் எலக்ட்ரான் அடர்த்தியின் இணைப்பு ஓசுமியம் போரைடுகளை மீக்கடினப் பொருட்களை உருவாக்கும் என்று கருதப்படுகிறது. எனினும் இது இன்னும் நிரூபிக்கப்படவில்லை. எடுத்துக்காட்டாக, OsB2 கடினமானதுதான், நீலமாணிக்கத்தின் கடினத்தன்மையுடன் ஒப்பிடத்தக்கதுதான், ஆனால் மிகவும் கடினமானது அல்ல.

தயாரிப்பு
---------

ஓசுமியம் முக்குளோரைடுடன் (OsCl3) மக்னீசியம் இருபோரைடைச் (MgB2) சேர்த்து தோராயமாக 1000 பாகை செல்சியசு வெப்பநிலைக்கு சூடுபடுத்தும்போது ஓசுமியம் போரைடு உருவாகிறது. மிகத் தீங்கு விளைவிக்கும் சேர்மமான ஓசுமியம் டெட்ராக்சைடு உருவாதலைத் தடுக்க வெற்றிடத்தில் அல்லது மந்தவாயுச் சூழலில் ஓசுமியம் போரைடுகள் உற்பத்தி செய்யப்படுகின்றன.

கட்டமைப்பு
----------

OsB, Os2B3 மற்றும் OsB2 என மூன்று ஓசுமியம் போரைடுகள் அறியப்படுகின்றன. முதலிரண்டும் இரேனியம் இருபோரைடு போல அறுகோணக் கட்டமைப்பு கொண்டுள்ளன. ஓசுமியம் டைபோரைடும் முதலில் அறுகோணமாக கருதப்பட்டு ஆய்வு செய்யப்பட்டது. ஆனால் இதன் ஒரு கட்டம் பின்னர் செஞ்சாய்சதுரத்திற்கு மாறுகிறது. சமீபத்திய தயாரிப்பு முறைகளில், OsB2 சேர்மத்தின் ஒரு அறுகோண கட்டம் ReB2 போன்ற அமைப்புடன் இருப்பதாகவும் கண்டறியப்பட்டுள்ளது.

மேற்கோள்கள்
-----------

1. 1 2 3  Cumberland, Robert W. (April 27, 2005). "Osmium Diboride, An Ultra-Incompressible, Hard Material". *Journal of the American Chemical Society* **127** (20): 7264–5. doi:10.1021/ja043806y. பப்மெட்:15898746.
2. ↑  M. Hebbache (2006). "A new superhard material: Osmium diboride OsB2". *Solid State Communications* **139** (5): 227–231. doi:10.1016/j.ssc.2006.05.041. Bibcode: 2006SSCom.139..227H.
3. ↑  Kempter, C. P.; Fries, R. J. (1961). "Crystallography of the Ru-B and Os-B Systems". *The Journal of Chemical Physics* **34** (6): 1994. doi:10.1063/1.1731807. Bibcode: 1961JChPh..34.1994K.
4. ↑  Roof, R. B.; Kempter, C. P. (1962). "New Orthorhombic Phase in the Ru-B and Os-B Systems". *The Journal of Chemical Physics* **37** (7): 1473. doi:10.1063/1.1733309. Bibcode: 1962JChPh..37.1473R.
5. ↑  Xie, Zhilin; Blair, Richard G.; Orlovskaya, Nina; Cullen, David A.; Andrew Payzant, E. (2014-11-01). "Thermal stability of hexagonal OsB2". *Journal of Solid State Chemistry* **219**: 210–219. doi:10.1016/j.jssc.2014.07.035. Bibcode: 2014JSSCh.219..210X.

| * பா
* உ
* தொ
 ஓசுமியம் சேர்மங்கள் |
| --- |
| ஓசுமியம் (0) | 
* Os(CO)5
* Os3(CO)12

 |
| ஓசுமியம் (0,I) | 
* H2Os3(CO)10

 |
| ஓசுமியம் (I) | 
* OsB
* OsI

 |
| ஓசுமியம் (I,II) | 
* Os2B3

 |
| ஓசுமியம் (II) | 
* OsB2
* OsI2

|  |  |
| --- | --- |
| கரிம ஓசுமியம் (II) சேர்மங்கள் | 
* Os(C5H5)2

 |

 |
| சேர்மங்கள் (III) | 
* OsI3

 |
| சேர்மங்கள் (IV) | 
* OsO2
* OsBr4
* OsCl4
* *OsI4 (கருதுகோள்)*

 |
| சேர்மங்கள் (V) | 
* OsF5

 |
| சேர்மங்கள் (VI) | 
* OsF6

 |
| சேர்மங்கள் (VIII) | 
* OsO4
* OsS4

 |
'*இச்மித்* (*İzmit* ) என்பது துருக்கியின் கோகேலி மாகாணத்தின் ஒரு மாவட்டமும் அதன் மத்திய மாவட்டமுமாகும். இது அனத்தோலியாவின் வடமேற்குப் பகுதியில், இசுதான்புல்லுக்கு கிழக்கே சுமார் 100 கிமீ (62 மைல்) தொலைவில் மர்மரா கடலில் உள்ள இசுமித் வளைகுடாவில் அமைந்துள்ளது. 31 திசம்பர் 2021 அன்றைய கணக்கெடுப்பின்படி, நகரத்தில் 367,990 மக்கள் வசிக்கின்றனர். கோகேலி மாகாணம் (கிராமப்புறங்கள் உட்பட) 2,033,441 மக்கள்தொகையைக் கொண்டிருந்தது. துருக்கியில் உள்ள மற்ற மாகாணங்களைப் போலல்லாமல், இசுதான்புல் தவிர, முழு மாகாணமும் பெருநகர மையத்தின் நகராட்சிக்குள் சேர்க்கப்பட்டுள்ளது.

இது **நிகோமீடியா** என்றும் அறியப்பட்டது. பழங்காலத்தில், மற்றும் கி.மு 286 மற்றும் 324 க்கு இடையில் உரோமானியப் பேரரசின் கிழக்கு மற்றும் மிக பழைய தலைநகரமாக இருந்தது, 324 இல் கிரிசோபோலிசு போரில் இணை-பேரரசர் இலிசினியசு மீதான போரில் முதலாம் கான்ஸ்டன்டைன் வெற்றி பெற்றதைத் தொடர்ந்து, 324 மற்றும் 330 க்கு இடையில் கான்ஸ்டன்டைனின் இடைக்கால தலைநகராக நிகோமீடியா இருந்தது. அவர் அருகிலுள்ள நகரமான பைசாந்தியத்தை புதிய உரோமானிய தலைநகராக மறுகட்டமைத்து விரிவுபடுத்தினார்; 330 இல் *நோவா ரோமா* (புதிய உரோம்) என்ற பெயருடன் அதை முறையாக அர்ப்பணித்தார்.  பின்னர் அதை கான்ஸ்டண்டினோபில் (நவீன இசுதான்புல் ) என மறுபெயரிட்டார்.  கான்ஸ்டன்டைன் 337 இல் நிகோமீடியாவுக்கு அருகிலுள்ள ஒரு அரச மாளைகையில் இறந்தார். உதுமானியப் பேரரசின் ஆட்சியின் போது, இசுமித் கோகேலியின் சஞ்சக்கின் தலைநகராக இருந்தது.

குறிப்புகள்
-----------

1. 1 2  "Istanbul". *britannica.com*. பிரித்தானிக்கா கலைக்களஞ்சியம். 1 April 2009 அன்று மூலம் பரணிடப்பட்டது. 28 May 2021 அன்று பார்க்கப்பட்டது.

விக்கிமீடியா பொதுவகத்தில்,  
 ***இச்மித்***   
என்பதின் ஊடகங்கள் உள்ளன.

வெளி இணைப்புகள்
---------------

* Official website of Kocaeli (İzmit) Metropolitan Municipality பரணிடப்பட்டது 2008-06-28 at the வந்தவழி இயந்திரம் (in துருக்கிய மொழி and ஆங்கில மொழி)
* Photos of Izmit (Nicomedia) and its environs on Pinterest

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி
* Israel
* United States

 |
| புவிசார் | 
* MusicBrainz area

 |
| மற்றவை | 
* IdRef

 |
**கிடாரங்கொண்டான் கைலாசநாதர் கோயில்** தமிழ்நாட்டில் நாகபட்டினம் மாவட்டம், கிடாரங்கொண்டான் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கைலாசநாதர், விசாலாட்சி சன்னதிகளும், விநாயகர், சுப்ரமணியர், சண்டிகேஸ்வரர், பலிபீடம் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பிணைப்பு பிளவு (Bond cleavage)** என்பது வேதியியற் பிணைப்புகளின் பிளவைக் குறிக்கிறது.

பொதுவாக, பிணைப்பின் பிளவில் இரண்டு வகை காணப்படுகிறது: பிணைப்பின் பிளவு நடைபெறும் தன்மையை வைத்து  சீரான பிளவு மற்றும் சீரற்ற பிளவு என இருவகைப்படும்.

சீரான பிளவு அல்லது சமமான பிளவில் சகப் பிணைப்பில் காணப்படும் இரண்டு எதிர்மின்னிகள் உருவாகும் இரண்டு விளைபொருட்களிடையே சமமாகப் பகிரப்படுகிறது. ஆகவே, இந்த செயல்முறையானது, இச்செயல்முறையானது சமமான அல்லது சீரான பிளவு மற்றும் தனிஉறுப்பு பிளவு என அழைக்கப்படுகிறது.

சீரற்ற பிணைப்பு பிளவைப் பொறுத்தவரை, பிணைப்பானது, உண்மையில் பங்கிடப்பட்ட இணை எதிர்மின்னிகள் ஏதேனும் ஒரு பகுதிப்பொருளுடன் தங்கி விடுகின்றன. இந்தச் செயல்முறையானது அயனிப்பிளவு எனவும் சீரற்ற பிளவு எனவும் அழைக்கப்படுகிறது..

பிணைப்பு பிரிவு ஆற்றல் என்பது ஒரு வேதியியற் பிணைப்பினை சமமான அல்லது சீரான பிளவின் மூலமாக பிரிப்பதற்குத் தேவையான ஆற்றல் என்பதாகக் குறிப்பிடப்படுகிறது. உயிரிய வேதியியலில், பெரு மூலக்கூறுகளை  அவைகளுக்கிடையில் காணப்படும் அகப்பிணைப்புகளை உடைப்பது வளர்சிதை மாற்றம் என அழைக்கப்படுகிறது. பிணைப்புகளில் பிளவை ஏற்படுத்தும் நொதிகள் வினைகளி்ல் காரணியான நொதிகள் லையசேசுகள் என அழைக்கப்படுகின்றன. அவ்வாறாயின், ஆக்சிசனேற்றம் அல்லது ஒடுக்க வினைகளில் சற்று நீளமாக நடக்கிறது. இத்தகைய வினைகளில் அவை ஐதரோலேசசு மற்றும் ஆக்சிடோ ஒடுக்க வினைகள் ஆகியவற்றால் முறையே ஐதரோலேசசுகள் மற்றும் ஆக்டிசிடோ ரெடக்டேசுகள் என அழைக்கப்படுகின்றன.

மேற்கோள்கள்
-----------

வேதியியற் பிணைப்பு
**3-நைட்ரோ அனிலின்** *(3-Nitroaniline)* என்பது C6H6N2O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெட்டா-நைட்ரோ அனிலின், மெ-நைட்ரோ அனிலின் என்ற பெயர்களாலும் இச்சேர்மம் அறியப்படுகிறது. எளிதில் ஆவியாகாத நிலைப்புத் தன்மை கொண்ட திண்மமாக சாயங்கள் தயாரிப்பில் மூலப்பொருளாக உதவுகிறது. 3-நைட்ரோ அனிலின் என்பது ஒரு அனிலின் வகைச் சேர்மமாகும். அனிலினின் மூன்றாவது நிலையில் ஒரு நைட்ரோ வேதி வினைக்குழுவை கொண்டிருக்கிறது. அமில, கார, நடுநிலைக் கரைசல்களில் இச்சேர்மம் நிலைப்புத்தன்மையுடன் காணப்படுகிறது. உடனடியாக உயிரினச்சிதைவு அடையாத சேர்மம் என்றும் குறைவான உயிரினத் திரட்டுத்திறன் கொண்ட பொருள் என்றும் வகைப்படுத்தப்படுகிறது. 
அசோ பிணைப்பு பகுதிப் பொருள் 17 இன் வேதியியல் இடைநிலையாக 3-நைட்ரோ அனிலின் பயன்படுகிறது. சாயங்கள் மஞ்சள் 5 மற்றும் அமிலநீலம் 29 ஆகியனவற்றை சிதறச் செய்கின்றன. சாயச் செயல்முறையின் போது இது சாயக்கச்சாப் பொருள் மற்றும் மெட்டா நைட்ரோபீனால் சேர்மமாக மாற்றமடைகிறது.

தொகுப்பு முறை தயாரிப்பு
-----------------------

பென்சமைடை நைட்ரசனேற்றம் செய்து தொடர்ந்து இதை ஆப்மான் மறுசீராக்கல் வினைக்கு உட்படுத்தி 3-நைட்ரோபென்சமைடு தயாரிக்கப்படுகிறது. 3-நைட்ரோபென்சமைடுன் சோடியம் ஐப்போபுரோமைட்டு அல்லது சோடியம் ஐப்போகுளோரைட்டு சேர்த்து சூடாக்கினால் அமைடு தொகுதி அமீன் தொகுதியாக மாற்ரப்படுகிறது.

மேற்கோள்கள்
-----------

1. ↑  "UNEP PDF on m-Nitroaniline" (PDF). 2016-03-06 அன்று மூலம் (PDF) பரணிடப்பட்டது. 2006-10-10 அன்று பார்க்கப்பட்டது.

* UNEP PDF on m-Nitroaniline பரணிடப்பட்டது 2016-03-06 at the வந்தவழி இயந்திரம்
**ஆர்த்தோ அசிட்டிக் அமிலம்** (*Orthoacetic acid*) என்பது C2H6O3 அல்லது H3C-C(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கருத்தியல் நிலையிலுள்ள இச்சேர்மம் ஈத்தேன்-1,1,1-டிரையால் என்ற பெயராலும் அழைக்கப்படுகிறது. இச்சேர்மத்தின் ஐதராக்சில் குழுக்கள் புரோட்டானை இழக்க முடியும் என்பதால் ஈத்தேன் பின்புலத்துடன் கூடிய மூவால்க்ககால் சேர்மமென இது வகைப்படுத்தப்படுகிறது. ஓர் ஆர்த்தோ அசிட்டிக் அமிலம் என்ற கோணத்திலும் இது பார்க்கப்படுகிறது.

ஆர்த்தோ அசிட்டிக் அமிலத்தை தனித்து பிரிக்க இயலாது என்று நம்பப்படுகிறது. ஏனெனில் இது உடனடியாக அசிட்டிக் அமிலம் மற்றும் நீராக சிதைவடைகிறது. அசிட்டிக் அமிலத்தின் நீரிய கரைசல்களில் ஒருவேளை கண நேர நிலைப்புத் தன்மையுடன் இது இருக்கலாம்.

ஆர்த்தோ அசிட்டேட்டு எதிர்மின் அயனிகள்
-------------------------------------

கோட்பாடுகள் அடிப்படையில் ஒன்று முதல் மூன்று புரோட்டான்களை ஐதராக்சில் குழுக்களிலிருந்து நீக்குவதனால் ஈரைதரசன் ஆர்த்தோ அசிட்டேட்டு (H5C2O−3) , ஐதரசன் ஆர்த்தோ அசிட்டேட்டு (H4C2O2−3), ஆர்த்தோ அசிட்டேட்டு (H3C2O3−3) ஆகிய எதிர்மின் அயனிகள் உருவாகமுடியும். 220° செல்சியசு வெப்பநிலையில் அசிட்டிலீன் மற்றும் சோடியம் ஐதராக்சைடை வினைபுரியச் செய்து சோடியம் ஆர்த்தோ அசிட்டேட்டை உருவாக்க முடியும் என்று தெரிவிக்கிறார்:

C2H2 + 3 NaOH → Na3CH3CO3 + H2.

ஆர்த்தோ அசிட்டேட்டு எசுத்தர்கள்
-------------------------------

H3C−C(−O−)3 என்ற மூவிணைதிறன் நோக்குருவுடன் பல நிலையான கரிமச் சேர்மங்கள் கரிம வேதியியலில் காணப்படுகின்றன. இவை பொதுவாக ஆர்த்தோ அசிட்டிக் அமிலங்களின் எசுத்தர்கள் என்று முறையாக அழைக்கப்படுகின்றன. எனவே இவையெல்லாம் ஆர்த்தோ அசிட்டேட்டுகள் எனப்படுகின்றன. மூவெத்தில் ஆர்த்தோ அசிட்டேட்டு, மூமெத்தில் ஆர்த்தோ அசிட்டேட்டு உள்ள ஆர்த்தோ அசிட்டேட்டுகள் வர்த்தக முறையில் கிடைக்கின்றன.

இதையும் காண்க
-------------

* ஆர்த்தோபார்மிக் அமிலம்

மேற்கோள்கள்
-----------

1. ↑  "Ethane-1,1,1-triol - PubChem Public Chemical Database". *The PubChem Project*. USA: National Center for Biotechnology Information.
2. ↑  Yamabe, Shinichi (2003). "A computational study of interactions between acetic acid and water molecules". *Journal of Computational Chemistry* **24** (8): 939–947. doi:10.1002/jcc.10178.
3. ↑  Heinrich Feuchter (1914). "Reactions in Molten Alkali Hydroxides". *Chem. Zeit.* **38**: 273–274.